
Nők munkaerő-piaci helyzetének a vizsgálata

Dolgozatomban a nők munkaerő-piaci helyzetét, fejlődését, a férfiak és nők közötti esélyegyenlőséget vizsgálom. Kitérek a kisgyermeket nevelő nők aktuális helyzetére, illetve a negyedik Ipai forradalom hatására kialakult munkaerő-piaci változásokra.
H1: A társadalmi változások, és a technológia fejlődésének hatására az elmúlt tíz évben lényegesen változott pozitív irányba a nők munkaerőpiaci helyzete, de még napjainkban is megfigyelhető, hogy a nők, ugyan azon munka elvégzéséért, kevesebb munkabért kapnak, mint a férfiak.
H2: A negyedik ipari forradalom számos lehetőséget kínál a nők és kisgyermekes anyák szerepének javulására, valamint egyenlőbb részvételére a munkaerőpiacon.
H3: Magyarországon a fiatal, alacsony iskolai végzettséggel rendelkező nők elhelyezkedési esélyei és munkabérük lényegesen alacsonyabbak, mint a képzett, családos nők esetében az megfigyelhető.
Az eredmények mentén kirajzolódik, hogy milyen tényezők befolyásolják a férfiak és nők közötti esélyegyenlőség kialakulását, érvényesül-e az „egyenlő munkáért egyenlő bér elve”, valamint a negyedik ipari forradalom következtében kialakult technológiai fejlődésének hogyan befolyásolják a munkaerő-piac alakulását.
Primer kutatási módszerként elsősorban a kérdőívet választottam, melyet online formában szerkesztettem meg. Összesen 100 főt kérdeztem meg, akik online formában töltötték ki a kérdőívemet. A kérdőívem nyitott és zárt kérdéseket is tartalmaz.
Kutatásom során két interjút is készítettem, melyek a kisgyermeket nevelő nők munkaerő-piaci helyzetére és a foglalkoztatásban való részvételére irányul. Az elsőt egy 35 éves, kisgyermekes munkavállaló nővel, aki jelenleg atipikus formában dolgozik.
A másik interjú egy 55 éves, házas hölggyel készült, aki szakcikkeket, folyóiratokat publikál az említett témában. A strukturált interjú összesen 14 kérdést tartalmaz, melyet e-mail-en válaszoltak meg. A kutatás során kapott válaszok alapján arra következtethetünk, hogy a megkérdezett női munkavállalók többségének véleménye szerint a törvényi tiltás ellenére a diszkrimináció, a hátrányos megkülönböztetés jelen van a magyarországi munkaerőpiacon. Azt is megtudhattuk, hogy a technológia pozitív irányba tolja a nők munkaerő-piaci helyzetének alakulását. Ennek megoldására egy átfogó koncepció kialakítására kellene törekedni, mely képes felismerni a problémát és olyan megoldást kínál, ami a valódi esélyegyenlőség megvalósulására irányul. 



